Strategjia islamike e Rusisë-Doktrina islamike ruse 


Moska zhvilloi një strategji në vitet e 90-ta të shekullit të shkuar, që ishte vis-a-vis me 
zhvillimin e Xhihadit Global, që ishte një strategji që besohet e projektuar nga Rusia, për ta 
përdorë terrorizmin islamik si „mashë“ për t'i arritur qëllimet e saja, që të kundërshtoj botën 
Monopolare dhe të krijohet Multipolarizmi( si rend i ri botëror), e ku edhe Rusia, Kina dhe 
bota arabe do ringritnin veten në piedestal të barabartë me SHBA-në. Ringritja e Rusisë, 
nënkuptone rifitimin e territoreve të republikave ish-sovjetike dhe hapësirave të tjera të 
influencës që i kishte dikur. Ekspansioni dhe shtrirja e ndikimit rus, që lehtësisht mund të 
kuptohet dhe shihet që ka ndodhur këto 3 dekadat e fundit, ka të bëjë në dy drejtimet: 


1. Doktrina ortodokse ruse dhe 
2. Doktrina islamike ruse. 


l. Në drejtim të vendeve ish-sovjetike, Rusia tenton rishtrirjen e ndikimit, e që 
janë vende kryesisht me besim fetar ortodoks, e që për këtë qëllim përpiqet përmes 
instrumentalizimit të ortodoksizmit. Për këtë qëllim madje krijoi edhe doktrinën e Botës ruse, 
siç ngjajshëm edhe Serbia përpiqet ta kopjoj me Botën serbe. 


Në drejtim të muslimanëve dhe vendeve muslimane apo doktrina islamike ruse, që 
Rusia ka ndjekur pas viteve 1990, është i ngjajshëm dhe adoptim i strategjive të mëhershme. 
Ofenziva islamike e Rusisë, bazohet në përzierjen e përpjekjeve diplomatike zyrtare dhe 
diplomacisë quazi-zyrtare.* “Dialogu i Civilizimeve” gjithashtu ishte përpjekje e Rusisë për të 
promovu lidhje me botën muslimane, si një kundërpërgjigje ndaj Davos, si një “model 
alternativ i globalizimit” i themeluar në vitin 2002.” Rusia me përmisimin e raporteve politike 
me shtetet e Gjirit, arriti t'i bind Arababinë Saudite dhe Kuvajtin, që të ndërprenin financimin 
për seperatistët çeçen dhe për monitorimin më të mirë të fondeve të ndihmave për ndërtimin e 
xhamive dhe qendrave edukative për muslimanët e Rusisë, gjithashtu që vendet e Lindjes së 
Mesme e shihnin Kadirovin me simpati e të cilin e mbështetën për të ndërtuar vendin e 
shkatërruar nga lufta. Prandaj kjo ofenzivë islamike e Rusisë ka dhënë rezultate pozitive, për 
ta bë qeverinë Ruse si aktore globale, shkaku i kontakteve dhe raporteve me vendet muslimane, 
atë e bëri të luaj një rrolë në rritje, e ndonjëherë edhe vendimtar në konfliktet regjionale dhe në 
nivel botëror. Përfitimi i muslimanëve të federatës Ruse a edhe të botës islamike-arabe, nga 
ana e Rusisë, orientohet fillimisht drejt përfitimit përmes politikave, lidhjeve, intereseve të 
përbashkëta dhe miqësore, por në fund të fundit, parasheh edhe forcën ushtarake në mbajtjen e 
tyre nën kontroll. E që kjo strategji strukturohet në: 


a. Strategjia ruse në drejtim të muslimanëve të federatës ruse 
b. Strategjia ruse në drejtim të vendeve muslimane. 


a. Strategjia ruse në drejtim të muslimanëve të federatës ruse, është gjithashtu e 
konceptuar në përfitimin e tyre përmes politikave miqësore, pastaj në përçarjen dhe 

kundërvënijen e grupeve rivale mes vete dhe në fund përmes politikës represive. Prandaj Putini 
shtoi bashkëpunimin me komunitetin islamik në Rusi, për t'i menaxhuar më mirë grupet e 
ndryshme të muslimanëve duke krijuar edhe aleanca me ta,” derisa duke i vëzhguar në detaje 
zhvillimet brenda komuniteteve muslimane dhe duke intervenuar kur e shihte të arsyeshme, me 
qëllim të ruajtjes së stabilitetit dhe parandalimit të islamofobisë.” Moska kërkon lojalitetin e 
muslimanëve, por nuk ua përmbush kërkesat e nevojat e tyre për përmisim të kushteve 
ekonomike dhe sociale, gjë që shumë e më shumë musliman i drejtohen islamit dhe janë të 
zhgënjyer me politikat e Kremlinit.” Prandaj Kremlini bënë përpjekje që të zhvilloj mënyra për 
inkorporimin në politikat e reja të popullatave multi-etnike dhe multi-fetare, e në veçanti asaj 
islame. 


Mirëpo përçarjen e islamikëve të federatës Ruse, si dhe rivalizimin dhe shkaktimin e 
konflikteve ndërmjet tyre, sidomos në rajonin e muslimanëve etnik të Kaukazit, ka qenë dukuri 
e theksuar pas viteve 2010, ku ndodhën edhe një numër atentatesh mes grupeve islamike rivale. 
Në këto raste autoritetet ruse, sa në njërën anë qëndronin e herë në anën tjetër, e pas eskalimit 
të situatave ndërhynin për të neutralizu edhe grupin rival etj. Në Distriktin federal të Uralit, ku 
shumica janë musliman etnik Tatar dhe Bashkir, Rusia lejoi tjetërsimin etnik të vendit, 
kryesisht me emigrant nga vendet e Azisë qendrore dhe nga Kaukazi të cilët musliman sollën 
edhe islamin radikal, edhe pse kjo shkaktoi rritjen e tensioneve në mes popullatës locale dhe 
emigrantëve. Edhe pse Rusia i kishte trajnuar klerikët islamik që të integronin më shumë 
emigrantët e tillë dhe të zbutnin tensionet etnike dhe religjioze mes tyre.10 


Edhe sot, në ushtrinë ruse, ku ka musliman, e kanë hoxhën e tyre, sidomos në pjesën e 
Kaukazit verior, apo që imamët lokal janë të autorizuar që të vizitojnë forcat e armatosura dhe 
të përfaqësojnë në ceremonitë fetare islame të ushtarëve.'' Për të vazhduar pastaj me 
perfiditetin e Kremlinit, në spastrimin etnik, eliminimin fizik të grupeve e njësive ushtarake e 
paraushtarake të muslimanëve të federatës Ruse, gjatë agresionit në Ukrainë, si rasti 1 njësisë 
çeçene në Buça, pastaj në Irpoin, Melitopol etj. Derisa Putini ka synim shfarosjen e Çeçenëve, 
shumica e çeçenëve nuk e kuptojnë qëllimkeqësinë e tij, por edhe më radikal sesa vetë Putini 
janë kundër Ukrainës-ngjajshëm ishte situate edhe me Muhaxherët shqipfolës të cilët luftuan 
në Galipol(Çanakala) për Perandorinë Osmane e nuk luftuan për vendin e vetë. 


Mirëpo muslimanët e Rusisë, shumë pak kanë bërë për muslimanët e botës Arabe, këtë 
e theksonte edhe ambasadori Libanez Fadi Ziadeh, ku thotë nuk ka pasur demostrata nga 
muslimanët e Rusisë kundër luftës në Irak, ose kundër veprimeve ushtarake të Izraelit ndaj 
Hezbollahut ose Hamasit, siç ndodhnin zakonisht në vendet muslimane.” Derisa vërehet 
mirëfilli dhe lehtësisht “keqkuptimi” që muslimanët e devotshëm të Rusisë e shohin atë si një 

armik të islamit derisa të jashtmit( perëndimorët) e cilësojnë atë( Rusinë) si një aleat historik 
të botës arabe që nga koha e BRSS-së. 5 


b. Strategjia ruse në drejtim të vendeve muslimane 


Përvoja disa shekullore e Rusisë, në përdorimin e islamizmit, për qëllime të saj, është 
vënë sërish në përdorim. Vëzhguesit e jashtëm e konsiderojnë Rusinë si vendin jomusliman me 
popullësi më të madhe muslimane, si sfidë për të a edhe si kërcënim për vendin dhe liderët rus, 
mirëpo kjo nuk është edhe përceptim i lidershipit rus, të cilët e shohin si mundësi për t'u 
përfshirë dhe shtrirë influencën ruse edhe në Lindjen e Mesme dhe në botën islamike, duke 
theksuar që kanë dhe ndajnë vlerat morale dhe lidhjet e njejta me vlerat “tradicionale” ruse si 
ato të Lindjes së Mesme, Azisë dhe vendeve të shoqërive jo-perëndimore. 1“ 


Analistët e Moskës nuk pajtohen për nivelin që kanë ndikuar raportet e Rusisë me botën 
islame, që ajo të mbrohej nga ekstremizmi dhe terrorizmi ndërkombtar islamik, por janë të 
Sigurtë që kjo ka ndikuar. 5 


Nuk mund të gjenden studiues, vëzhgues në botën islame a arabe, apo edhe ruse, që të 
dekonspirojnë qëllimet e fshehta që fsheh lidershipi rus, karshi qëllimeve sipërfaqësore gjoja 
dashamirëse, ndaj vendeve arabe. Bota njëpolare, është e papranueshme për Rusinë, ajo 
përpiqet që poli i dytë të jenë civilizimi ortodoks, që është qëllimi kryesor i politikës së jashtme 
të saj, duke pajtuar krishterizmin perëndimor me Islamin, mund t'i jap botës dimensionin e ri 
në rolin ndërkombtar të Rusisë dhe supremacinë e Patriarkut të Moskës brenda Kishës universal 
ortodokseë që është në interes edhe të Kishës ortodokse ruse dhe shtetit rus.1$ 


Derisa Putin, qartazi e identifikon Rusinë si një vend me shumicë të krishtere, por të 
dallueshëm nga Perëndimi “dekadent” sekular,'” e që duke zhvilluar doktrinën e re që vendet 
muslimane janë aleat natyral të Rusisë në konfrontimin me Perëndimin,1$ e që Rusia bënë 
përpjekje të ndryshoj rendin botëror, duke u bë poli i dytë ajo, këtë sërish tenton ta arrijë përmes 
përdorimit mish për top të muslimanëve e veçmas arabëve( siç më parë kishte përvojë në 
përdorimin e komuniteteve të tjera për qëllimet e saj). Rusia shfrytëzon faktin që shoqëritë dhe 
qeveritë islamike janë konservatizu, radikalizu dhe ekstremizu, por edhe janë në përpjekje të 
forcimit të ndikimit fetar islamik, duke u bë gjithnjë e më anti-liberale, anti-demokratike dhe 
anti-perëndimore( që liberalizmi, feminizmi, demokracia shihen si vlera ekskluzivisht 
perëndimore).1” Prandaj si vendet arabe-islamike ashtu edhe Rusia, kanë në vetëvete armikun 
e njejtë, që e cilësojnë Perëndimin, që sipas tyre besojnë që vetëm kultura perëndimore, është 
rreziku më serioz i kulturës islamike-arabe dhe asaj ruse-ortodokse. Prandaj lehtësisht 
kuptohet, që sa më konservator, radikal, ekstrem që të jenë muslimanët, aq më në interes të 
Rusisë janë, sepse ashtu janë më kundërshtar të Perëndimit dhe vlerave e ndikimeve 

perëndimore, e për rrjedhoj vetëbëhen vegla dhe vetëfuten nën ndikimin rus. Prandaj në 
opinionin publik arab në përgjithësi dhe mbi gjitha në botën arabe, kanë pikëpamje neutrale 
apo edhe pozitive ndaj Rusisë, që kur Rusia ka diskursin kritik ndaj promovimit të 
demokracisë, ndikimit dhe ndërhyrjeve Amerikane dhe Perëndimore.” 


Vlerat konservative, janë kartë e rëndësishme në dorën e Putinit, i cili e njeh si të 
nevojshme bashkëpunimin me muslimanët për qëllimet e politikës së tij të jashtme, përfshirë 
mbështetjen në raporte të fuqishme me Iranin, Sirinë dhe shtetet e tjera muslimane, që mund 
t'i shërbejnë si kundërpeshë e ndikimit të SHBA-së.”' Prandaj zgjerimi i lidhjeve të Putinit me 
botën islamike ishte prioritet dhe faktorë i rëndësishëm në përpjekjen e tij për rivitalizimin e 
politikës së jashtme të Rusisë, e që këtë e bënte me qëllimin e shtrirjes së influencës në Lindjen 
e Mesme dhe në Azinë Qendrore, por njëkohësisht edhe për qëillim kufizimi dhe devijimi të 
mbështetjes ndërkombëtare për seperatistët çeçen.” 


Më:10.03.2023 


Skender Jashari i burgosur politik nga EULEX, për rastet e sulmeve kundër policisë dhe xhandarmërisë 
së Serbisë në Dobrosin komuna e Bujanocit. Ky shkrim është pjesë e marrur nga punimi i bërë gjatë 
qëndrimit në burgimin politik! 

Master drejtimi juridiko-penal dhe studime joformale ushtarake. 

